După "RMN", regizat de Cristian Mungiu şi Cristian Movilă, pe locul al doilea în topul creditelor alocate la secţiunea ficţiune lungmetraj s-a situat proiectul "Fata Munţilor", care va fi regizat de Cătălin Mitulescu. Acest proiect a primit o finanţare de 2.089.000 de lei şi va fi produs de Strada Film, potrivit site-ului CNC.

Pe locul al treilea în clasamentul finanţărilor la categoria ficţiune lungmetraj s-a situat Tudor Giurgiu, care a obţinut 2.013.000 de lei. Proiectul "Apropierea", pentru care acesta a primit finanţare de la CNC, va fi realizat de casa de producţie Libra Film Production.

Pe poziţia a patra în topul finanţărilor la categoria lungmetraj ficţiune s-a clasat proiectul "Sierra Nevada", de Cristi Puiu, produs de Mandragora, care a primit 1.639.000 de lei.

Au mai fost finanţate în această categorie proiectele: "Inimi Cicatrizate", de Radu Jude - 1.520.000 de lei, produs de Hi Film Production, "Comoara", de Corneliu Porumboiu - 1.574.000 de lei, produs de 42 KM Film, "Vara s-a sfârşit", de Florin Piersic Jr. - 840.000 de lei, produs de Icon Production, "Perfect sănătos", de Anca Damian - 754.000 de lei, produs de Aparte, "Love Building 2", de Iulia Rugină - 234.000 de lei, produs de Actoridefilm.ro Company, "Doar dacă e fetiţă", de Iura Luncaşu - 573.000 de lei, produs de MediaPro Entertainment Romania, "Vittorio", de Horaţiu Mălăele - 680.000 de lei, produs Fundaţia de Teatru Contemporan, "Breaking News", de Iulia Rugină - 523.000 de lei, produs de Hai-Hui Entertainment, "Mergând spre Paris", de Peter Greenaway - 291.000 de lei, produs de Abis Studio, "Reportaj la porţile orientului", de Corneliu Gheorghiţă - 287.000 de lei, produs de Gheorghita SRL, "Miracolul din Tekir", de Ruxandra Zenide - 71.000 de lei, produs de Elefant Film, "Herăstrău", de Jesús del Cerro - 133.000 de lei, produs de MediaPro Entertainment Romania.

La categoria scurtmetraj-ficţiune au fost finanţate 12 proiecte: "Miercuri", de Goran Mihailov - 78.000 de lei, produs de Strada Film, "O faptă bună", de Andrei Gruzsniczki - 189.000 de lei, produs de Rollin Studio, "Groapa", de Sebastian Mihăilescu - 135.000 de lei, produs de Parada Film, "Vreme de câine", de Paul Negoescu - 120.000 de lei, produs de N-Graphix, "Oase pentru Otto", de Matei Lucaci Grunberg - 86.000 de lei, produs de Aparte, "Arta retragerii", de Gheorghe Preda - 73.000 de lei, produs de Icon Production, "O noapte de dragoste", de Alexandru Mavrodineanu - 162.000 de lei, produs de Axel Film Echipamente, "Vacanţa la ţară", de Andrei Tănase - 114.000 de lei, produs de Libra Film Prodctions, "Nemulţumiri interioare", de Tudor Cristian Jurgiu - 97.000 de lei, produs de Hai-Hui Entertainment, "Dispozitivul 0068", de Radu Matei Bărbulescu - 36.000 de lei, produs de Alien Film, "Filmul de la capătul lumii", de Gheorghe Preda - 165.000 de lei, produs de Mrakonia Film, "Moebius", de Andreea Pădurariu Hristescu - 194.000 de lei, produs Mandragora.

În categoria proiectelor de lungmetraje de ficţiune de debut vor primi finanţare următoarele: "La drum cu tata" (Strada Film), de Anca Miruna Lăzărescu - 1.698.000 de lei; "Un pas în urma Serafimilor" (Parada Film), de Daniel Sandu - 1.400.000 de lei; "Profu'" (Strada Film), de Radu Dragomir - 590.000 de lei; "Charlton Heston" (Icon Production), de Andrei Creţulescu - 566.000 de lei; "Câini" (42 Km Film), de Bogdan Mirică - 395.000 de lei; "Banat" (Parada Film), de Adriano Valerio - 177.000 de lei; "Laz mahale" (Icon Production), de Emanuel Pârvu - 23.540 de lei.

Lista proiectelor selecţionate pentru lungmetraje şi scurtmetraje de animaţie include următoarele proiecte: "Draculato(u)r", de Robert Lakatos (Hai-Hui Entertainment) - 670.500 de lei; "Splendida moarte. Accident", în regia lui Sergiu Negulici (Abis Studio) - 485.000 de lei; "Ruginoasa", de Dan Panaitescu, Dragos Ştefan, Vlad Ilicevici (Interactive dsg) - 436.000 de lei; "Cutia zâmbitoare", de Ecaterina Georgiana Dinu (Castel Film) - 399.000 de lei; "World War Cup", de Sebastian Cosor (Puls Production) - 391.000 de lei; "Opinci", de Anton Groves (Studioset Production) - 260.000 de lei; "Cel mai bun client", de Serghe Chiviriga (De Film Production) - 186.000 de lei.

În categoria dedicată proiectelor de lungmetraje şi scurtmetraje documentare au fost selecţionate următoarele proiecte: "Ouăle lui Tarzan", de Alexandru Solomon (Hi Film Production) - 636.500 de lei; "Rituri ale despărţirii", de Corneliu Gheorghiţă (Gheorghita SRL) - 437.000 de lei; "Străbunicii mei au fost fotografiaţi de fraţii Manakia", de Eliza Zdru (Saga film) - 375.000 de lei; "Împărăteasa roşie", de Radu Gabrea (Orion Film) - 370.000 de lei; "Picasso la Caraliu", de Remus Achim (Media Pro Entertainment Romania) - 285.000 de lei; "Din umbre", de Andrei Tănăsescu şi Sebastian Campean (Hai-Hui Entertainment) - 223.000 de lei; "Maria", de Laura Beldiman (Icon Production) - 181.000 de lei; "Palat pentru popor", de Boris Missirkov şi Georgi Bodanov (Icon Production) - 136.000 de lei; "3000 Euro, negociabil", de Dana Bunescu şi Mihaela Poenaru (Fundaţia Arte Vizuale) - 136.000 de lei; "Reţeaua", de Claudiu Mitcu (Parada film) - 132.000 de lei.

În categoria dedicată proiectelor de dezvoltare pentru lungmetraje ficţiune şi documentar au fost finanţate cu câte 45.610 lei "233º celsius" (Parada Film), "Umanitara" (Multimedia Est), de Radu Muntean, "Liliana lupta pentru armonie" (Multimedia Est), de Răzvan Rădulescu, "Soldaţii" (Mobra Film), de Ivana Mladenovic, "Never Let it Go" (N-graphix), de Paul Negoescu, şi "Zavera" (Saga Film). Totodată, proiectul "Afară" (Hi Film Productions), de Adina Bradeanu, a primit suma de 12.800 de lei.

Potrivit site-ului CNC, totalul fondului alocat pentru sesiunea I de concurs selecţie proiecte cinematografice pe 2013 a fost în sumă de 30.000.000 de lei, conform prevederilor Hotărârii Consiliului de administraţie al CNC nr.195/11.11.2013.

Astfel, 15% (4.500.000 de lei) urma să fie alocat pentru lungmetraje de ficţiune debut, 5% (1.500.000 de lei) pentru scurtmetraje de ficţiune, 10% (3.000.000 de lei) pentru documentare, 10% (3.000.000 de lei) pentru filmele de animaţie, 59% (17.700.000 de lei) pentru lungmetraje de ficţiune, 1% (300.000 de lei) pentru dezvoltarea proiectelor de filme, lungmetraj de ficţiune, documentare şi de animaţie.

Valoarea maximă a creditului direct pe care îl putea obţine un producător pentru proiectele declarate câştigătoare la concursul de selecţie sesiunea I 2013 a fost de 15% (4.455.000 de lei) din creditul direct alocat pentru producţie.

La concursul organizat anul trecut de CNC, regizorii Nae Caranfil şi Nicolae Mărgineanu au obţinut cea mai mare finanţare, câte 990.000 de lei, pentru titlurile "6,9 pe scara Richter", respectiv "Poarta Albă".